
Projekteerimistingimuste kinnitamine
(Valguskaabli rajamine uude sidekanali lõiku alates M. Maslovi tänaval asuvast kaevust ND2126 kuni M.Maslovi tn 1 hooneni ning olemasolevasse kanalisse alates Kreenholmi ja Haigla tänavate ristis asuvast kaevust ND2045 kuni kaevuni ND2126)
	1. ASJAOLUD JA MENETLUSE KÄIK




19.09.2016. a taotles ASTA JÕELUHT Narva Linnavalitsuse Arhitektuuri- ja Linnaplaneerimise Ametilt projekteerimistingimusi valguskaabli rajamiseks uude sidekanali lõiku alates M. Maslovi tänaval asuvast kaevust ND2126 kuni M. Maslovi tn 1 hooneni ning olemasolevasse kanalisse alates Kreenholmi ja Haigla tänavate ristis asuvast kaevust ND2045 kuni kaevuni ND2126.
Projekteerimistingimuste taotluse läbivaatamise eest riigilõiv on tasutud. 
Vastavalt kinnistusraamatust väljavõttele M. Maslovi tn 1 maa kuulub OÜ-le Apest Grupp (registrikood 10771170). 
Vastavalt Ehitusseadustiku § 31 lõikele 3 pädev asutus kaasab menetlusse taotluses märgitud kinnisasja omaniku, kui taotlust ei ole esitanud omanik, ja vajaduse korral kinnisasjaga piirneva kinnisasja omaniku.
20.09.2016. a saadeti OÜ-le Apest Grupp projekteerimistingimuste tingimuste eelnõu arvamuse avaldamiseks e-posti teel. 21.09.2016. a teatas OÜ Apest Grupp, et projekteerimistingimuste eelnõule vastuväiteid ei ole. 
	2. ÕIGUSLIKUD ALUSED



  2.1  Ehitusseadustiku §28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
  2.2  Ehitusseadustiku §83 lõike 1 kohaselt projekteerimistingimused on nõutavad sideehitise puhul uue liinirajatise ehitusprojekti koostamiseks.
2.3  Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused valguskaabli rajamiseks uude sidekanali lõiku alates M. Maslovi tänaval asuvast kaevust ND2126 kuni M. Maslovi tn 1 hooneni ning olemasolevasse kanalisse alates Kreenholmi ja Haigla tänavate ristis asuvast kaevust ND2045 kuni kaevuni ND2126 järgnevalt:   
	3.3 ÜLDANDMED



	3.3.1 Projekteeritava alaga haaratud kinnistute andmed: 
M. Maslovi tn 1, katastriüksuse tunnus 51105:004:0155, ärimaa;

Mihhail Maslovi tänav, katastriüksuse tunnus 51105:004:0175, transpordimaa;
Kreenholmi tänav L7, katastriüksuse tunnus 51105:003:0250, transpordimaa;
Kreenholmi tänav L6, katastriüksuse tunnus 51105:003:0229, transpordimaa.       

	3.3.2  Projekteerimistingimuste koostamise aluseks on projekteerimistingimuste 

          19.09.2016. a taotlus nr 9185/1-14, Ehitusseadustik, Eesti Standardid.       

	

	3.3 PROJEKTEERIMISE EESMÄRK




Projekti koostamise eesmärgiks on valguskaabli rajamine uude sidekanali lõiku alates M. Maslovi tänaval asuvast kaevust ND2126 kuni M. Maslovi tn 1 hooneni ning olemasolevasse kanalisse alates Kreenholmi ja Haigla tänavate ristis asuvast kaevust ND2045 kuni kaevuni ND2126.
	3.4 ÜLDNÕUDED 



3.4.1 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Ehitusseadustikuga ehitusprojektile esitatavad nõuded,

- Eesti Standard EVS 843:2016 „Linnatänavad”;
- Eesti Standard EVS 907:2010 „Rajatise ehitusprojekt“;

- Narva linna üldplaneering jne.
3.4.2 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.
3.4.3 Asendiplaan esitada mõõtkavas 1:500. Asendiplaanil esitada lisaks tabel: „Projekteeritavate ehitiste eksplikatsioon” (nimetus, ehitisealune pind, pikkus, läbimõõt, kasutamise otstarve ja selle kood) ning kinnistute andmed. 

3.4.4 Ehitiste tehnilised näitajad esitada vastavalt Majandus- ja taristuministri 05.06.2015 määrusele nr 57 „ Ehitise tehniliste andmete loetelu ja arvestamise alused “. 

3.4.5 Esitada iga ehitise kasutamise otstarve ja kood. Ehitiste kasutamise otstarbed ja koodid esitada vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”.
3.4.6 Esitada katete taastamise plaan. Plaanil näidata rikutud katete taastamise vööndid, eristades neid viirutusega. Esitada katete taastamise konstruktiivsed lõiked.

3.4.7 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Ehitusprojekti lisana esitada Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan (mitte vanem kui 2 aastat vastavalt Narva Linnavalitsuse 13.08.2014 määruse nr 25 “Geodeetiliste mõõdistus- ja uurimistööde tegemise kord” § 9 punktile 1). Näiteks krundi alusplaani fragment A4 formaadis koos spetsialisti stambiga.
3.4.8 Tehnovõrgu valdaja poolt väljastatud tehnilised tingimused, Narva Linnavalitsuse korraldus projekteerimistingimuste kinnitamise kohta, kooskõlastuste koondtabel esitada ehitusprojekti lisadena.

3.4.9 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.

3.4.10 Projekti koosseisus esitada spetsialistide originaalallkirjad ja ametiasutuse originaalkooskõlastused. Digitaalallkirja kasutamisel lisada iga allkirja kohale kaldkriipsude vahele sõnad /allkirjastatud digitaalselt/.

3.4.11 Projekt (paberkandjal esitamise juhul - kahes eksemplaris ning CD- või DVD- plaadil; digitaalselt - EHRi süsteemi kaudu) tuleb esitada ehitusloa taotluse ja/või ehitusteatisega. Paberkandjal esitamise juhul üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

3.4.12 Muud nõuded: vastavalt tehnovõrgu valdaja poolt väljastatud tehnilistele tingimustele, projekti tellija lähteülesandele, Ehitusseadustiku ja Narva linna üldplaneeringu nõuetele, Eesti Vabariigis kehtivate seaduste, määruste, standardite ja projekteerimisnormidega ettenähtud nõuetele.
	

	4.  RAKENDUSSÄTTED




4.1    Käesolevad projekteerimistingimused on kehtivad kuni 05.10.2021. a.
4.2    Käesolev korraldus jõustub alates teatavakstegemisest.

4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

